Middelsstore, slanke, mer brunlige trebukker. Disse artene har forholdsvis tynt og mykt hudpanser, oversiden er uten påfallende hår. Antennene litt lengre enn kroppen, de ytre leddene er noe fortykkede, med noen lyse ledd nær spissen. Hodet har en påfallende "snute" foran fasettøynene. Pronotum er mer eller mindre tønneformet, uten pigger på sidene, lengre enn bredt. Dekkvingene har er smale, bredest ved roten, gjerne litt innsnevrede i midten. Beina er lange og tynne med klubbeformede lår, leggene på bakbeina i spissen med en "flaskekost" av mørke hår.